சமணக் கொடி
[[File:In-jain.svg|alt=Jain flag image|border|thumb|சமணக் கொடி]]
 {{சமணம்}}
 '''சமணக் கொடி''' என்பது ஐந்து நிறங்களாலானது. அவையாவன: சிவப்பு, மஞ்சள், வெள்ளை, பச்சை மற்றும் கறுப்பு என்பனவாகும். இவ்வைந்து நிறங்களும் ''[[பஞ்ச-பரமேட்டிகள்|பஞ்ச பரமேட்டிகளைக்]]'' (ஐந்து உயருயிர்கள்) குறிக்கும். மேலும், இவை அளவில் சிறியனவும் கருத்தளவில் பெரியனவுமான ஐந்து பெரும் உறுதிமொழிகளையும் குறித்து நிற்கின்றன.
 
 ==மேலோட்டம்==
 ===நிறங்கள்===
 சமணக் கொடியிலுள்ள ஐந்து நிறங்களும் பின்வரும் விளக்கங்களைக் கொண்டுள்ளன:&lt;ref name=Jain&gt;{{cite book|last1=Jain|first1=Vijay K.|title=Acharya Amritchandra's Purushartha Siddhyupaya|year=2012|publisher=Vikalp Printers |isbn=81-903639-4-8|url=https://books.google.com/books?isbn=8190363948|quote={{PD-notice}}|p=iv}}&lt;/ref&gt;
 *வெள்ளை - அனைத்து உணர்ச்சிகளையும் (சினம், பற்று, வெறுப்பு) வென்று, தன்னுணர்வு பெறுவதன் மூலம் முற்றிவையும், அகம் சார்ந்த பேரின்பத்தையும் அடைந்த உயிர்களாகிய [[அருகதர் (சமணம்)|அருகதர்களைக்]] குறித்து நிற்கிறது. இந்நிறம் அமைதி அல்லது ''[[சமணத்தில் அகிம்சை|அகிம்சை]]'' (உயிர்க்குறுகண்செய்யாமை) எனும் கொள்கையையும் குறித்து நிற்கிறது.
 *சிவப்பு - விடுதலை பெற்று, உண்மையை உணர்ந்த உயிர்களாகிய [[சித்தர் (சமணம்)|சித்தர்களைக்]] குறிக்கிறது. இந்நிறம் வாய்மை (''சத்தியம்'')  எனும் கொள்கையையும் குறித்து நிற்கிறது.
 *மஞ்சள் - திறன்களில் தேர்ச்சி பெற்றோராகிய [[ஆச்சாரியர் (சமணம்)|ஆச்சாரியர்களைக்]] குறிக்கும். இந்நிறம் கள்ளாமை (''அசௌரியம்'') எனும் கொள்கையையும் குறித்து நிற்கிறது.&lt;ref name=Jain/&gt;
 *பச்சை - துறவிகளுக்கு நூல்களைக் கற்றுத் தருவோராகிய [[உபாத்தியாயர் (சமணம்)|உபாத்தியாயர்களைக்]] குறிக்கும். இந்நிறம் கற்பு (''பிரம்மச்சரியம்'') எனும் கொள்கையையும் குறிக்கும்.&lt;ref name=Jain/&gt;
 *கறுப்பு - [[சமணத் துறவிகள்|சமணத் துறவிகளைக்]] குறித்து நிற்கும். இந்நிறம் பற்றின்மை (''அபரிக்கிரகம்'') எனும் கொள்கையையும் குறிக்கும்.
 
 மேலும், 24 தீர்த்தங்கரர்களின் உடல் நிறங்களும் இவ்வைந்து நிறங்களில் ஒன்றாக இருந்ததாகவும் நம்பப்படுகிறது. எடுத்துக்காட்டாக, [[சந்திரபிரபா]] மற்றும் [[புஷ்பதந்தர்]] ஆகியோர் வெண்ணிறத்தவராயும், [[முனீஸ்வரநாதர்]] மற்றும் [[நேமிநாதர்]] ஆகியோர் நீலம் அல்லது கருநிறத்தவராயும், [[பத்மபிரபா]] மற்றும் [[வசுபூஜ்ஜியர்]] ஆகியோர் செந்நிறத்தவராயும், [[மல்லிநாதர்]] மற்றும் [[பார்சுவநாதர்]] ஆகியோர் பச்சை நிறத்தவராயும், ஏனையோர் மஞ்சள் அல்லது பொன்னிறத்தவராயும் கருதப்படுகின்றனர்.
 
 ===சுவசுத்திக்கா===
 {{முதன்மை|சுவசுத்திக்கா}}
 கொடியின் மையத்திலுள்ள சுவசுத்திக்கா உயிரின் நான்கு இருப்பு நிலைகளைக் குறிக்கிறது. நான்கு இருப்பு நிலைகளும் பின்வருமாறு:
 *கடவுள்கள் அல்லது சுவர்க்கவாழிகள்
 *மனிதர்
 *விலங்குகள்/பறவைகள்/பூச்சிகள்/பயிர்கள்
 *நரகவாழிகள்
 இச்சின்னம், உயிர் மேற்குறிப்பிட்ட எந்த வடிவத்தையும் எடுக்குமெனவும், கர்மாவின் அடிப்படையில் சுவர்க்கவாழிகள் போன்ற உயர்நிலை வடிவத்தையோ அல்லது விலங்குகள் அல்லது நரகவாழிகள் போன்ற தாழ்நிலை வடிவத்தையோ பெற்றுக்கொள்ளுமெனவும் விளக்குகிறது.&lt;br /&gt;
 ஒவ்வோர் உயிரின் நோக்கமும் இந்நான்கு நிலைகளிலிருந்து விடுபட்டு அருகதர் அல்லது சித்தராக உருவாவதேயாகும்.
 
 ===மூன்று புள்ளிகள்===
 சுவசுத்திக்காவின் மேலுள்ள மூன்று புள்ளிகளும், சமணத்தின் ''ரத்தினத்திரயங்''களைக் (மும்மணிகள்) குறித்து நிற்கிறது. அவையாவன:
 *''சமயக தரிசனம்'' - &quot;சரியான நம்பிக்கை&quot; or &quot;சரியான பார்வை&quot;
 *''சமயக ஞானம்'' - &quot;சரியான அறிவு&quot;
 *''சமயக சாரித்திரம்'' - &quot;சரியான நடத்தை&quot;
 இவை மூன்றும் ''சீவன்'' (உயிரிகள்) தமது ''கர்மா'' மற்றும் பிறவிச் சுழலாகிய ''சம்சாரம்'' ஆகியவற்றிலிருந்து தானாக விடுபடுவதற்கான சமணத்தின் அடிப்படை வழிமுறைகளின் பகுதியாகும்.{{Citation needed|date=May 2015}}
 
 ===சித்தசீலம்===
 மூன்று புள்ளிகளுக்கு மேலுள்ள வளைவு, தூய ஆற்றலினாலான அண்டத்தின் உயர் பகுதியாகிய [[சித்தசீலம்|சித்தசீலத்தைக்]] குறிக்கும். இது, சுவர்க்கம், புவி மற்றும் நரகம் ஆகியவற்றுக்கு மேலே அமைந்துள்ளது. விடுதலைபெற்ற உயிர்களாகிய அருகதர் மற்ரும் சித்தர்கள் போன்றோர் பேரின்பநிலையடைந்து இச் சித்தசீலத்தில் வாழ்கின்றனர்.
 
 சமணக் கொடிக்கு அளிக்கப்படும் மதிப்பு பஞ்ச-பரமேட்டிகளுக்கு அளிக்கப்படும் மதிப்பாகக் கொள்ளப்படுகிறது. சமணத்தின் அடிப்படையில், ''ரத்தினத்திரயங்''களுக்குக் கீழ்ப்படிந்து, ''பஞ்ச-பரமேட்டிகளு''க்கு மதிப்பளிப்பது, ஒருவரின் நான்கு இருப்புநிலைகளின் துன்பங்களை ஒழித்து முடிவிலாப் பேரின்பத்தின் வீட்டுக்கு (சித்தசீலம்) வழிகாட்டும்.
 
 ==புகைப்படக் காட்சி==
 &lt;gallery&gt;
 File:Gingee_Jain_Temple_6.jpg|செஞ்சி சமணக் கோயிலின் மேலே பறக்கும் சமணக் கொடி, [[செஞ்சி]], [[விழுப்புரம் மாவட்டம்]], தமிழ்நாடு, இந்தியா
 File:MahaveeJi.jpg|சிறீ மகாவீர்சி கோவிலின் மேலே பறக்கும் சமணக் கொடி, ராசசுத்தான், இந்தியா
 File:Festival,_Mel_Sithamur_Jain_Math,_Tamil_Nadu.JPG|[[மேல்சித்தாமூர் சமண மடம்|மேல்சித்தாமூர் சமண மடத்தின்]] முன் உள்ள சமணக் கொடி, [[செஞ்சி]], [[விழுப்புரம் மாவட்டம்]], தமிழ்நாடு, இந்தியா
 &lt;/gallery&gt;
 
 ==மேலும் பார்க்க==
 {{வலைவாசல்|சமணம்}}
 * சமணக் குறியீடுகள்
 * சமணச் சடங்குகள்
 
 == மேற்கோள்கள் ==
 {{reflist}}
 
 {{சமணத் தலைப்புகள்}}
 
 [[பகுப்பு:சமணக் குறியீடுகள்]]